3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

 บริษัท อาหารสยาม จำกัด (มหาชน) ดำเนินธุรกิจอุตสาหกรรมเกษตร ประเภทแปรรูปสินค้าเกษตร เช่น สับปะรดและผลไม้ตามฤดูกาลต่าง ๆ โดยเป็นผู้ผลิตรายใหญ่รายหนึ่งของประเทศ ผลิตภัณฑ์ส่วนใหญ่ส่งออกจำหน่ายต่างประเทศ โดยมีผลิตภัณฑ์ต่าง ๆ ตามลำดับความสำคัญดังนี้

(1) สับปะรดกระป๋อง

(2) น้ำสับปะรดเข้มข้นบรรจุถุงปลอดเชื้อ และกระป๋อง

(3) ผลไม้กระป๋องตามฤดูกาลบรรจุกระป๋อง

(4) ข้าวโพดกระป๋อง

  (5) น้ำว่านบรรจุถุงปลอดเชื้อ และผลิตภัณฑ์ว่านบรรจุกระป๋อง

2.  การตลาดและภาวะการแข่งขัน

1.  การตลาด

  ประมาณร้อยละ 95 ของผลิตภัณฑ์ของบริษัท ส่งออกไปจำหน่ายต่างประเทศทั่วโลก โดยมี

ตลาดสำคัญ คือ ยุโรป อเมริกาเหนือ เอเชีย ตะวันออกกลาง และอื่น ๆ ตามลำดับ
โดยจัดจำหน่ายผ่านตัวแทนจำหน่ายหรือผู้นำเข้าในประเทศต่าง ๆ
ผลิตภัณฑ์ส่วนใหญ่จะผลิตภายใต้เครื่องหมายการค้าของลูกค้า
และมีบางส่วนผลิตและจำหน่ายภายใต้เครื่องหมายการค้าของบริษัท

  สินค้าสับปะรดของบริษัทเป็นสินค้าที่มีคุณภาพสูงเป็นที่ยอมรับของลูกค้าทั่วโลกโดยทำการ

ผลิตและส่งออกมานานกว่า 30 ปี ผลิตภัณฑ์ของบริษัทเป็นผลิตภัณฑ์ได้รับการรับรองมาตรฐาน GMP,
HACCP, BRC, ISO 9001, ISO 14001 และ OHSAS 18001

ข.) ภาวะการแข่งขัน

(1) ประเทศผู้ผลิตส่งออกที่เป็นคู่แข่งสำคัญของประเทศไทย คือ ฟิลิปปินส์ และ

  อินโดนิเซีย แต่ยังคงมีส่วนแบ่งตลาดในตลาดโลกน้อยกว่าประเทศไทยมาตลอด

(2) ผู้ผลิตจากประเทศไทยยังคงสามารถรักษาความเป็นผู้นำในด้านการผลิตได้เนื่องจากคุณภาพของผลไม้ซึ่งเป็นวัตถุดิบ
    เป็นที่ต้องการของลูกค้าในตลาดโลก และยังมีปริมาณที่สม่ำเสมอ
    และจำนวนมากกว่าประเทศคู่แข่งอื่น ๆ

(3) ประเทศผู้ซื้อบางประเทศได้พยายามใช้มาตรการทางภาษี เพื่อปกป้องผู้ผลิต
    และเกษตรกรของประเทศตนเอง

(4) ต้นทุนผลิตมีแนวโน้มที่สูงขึ้น เนื่องจากราคาน้ำมัน มีผลให้ต้นทุนวัตถุดิบ และการขนส่งสูงขึ้น
    จนอาจจะเป็นอุปสรรคต่อการส่งออกในอนาคต

(5) บริษัทยังคงเน้นความสำคัญ การเพิ่มประสิทธิภาพการผลิต คุณภาพ และการจัดการ
    เพื่อรักษาสถานะภาพความเป็นผู้นำในการผลิตและจำหน่าย

3.3 การจัดหาผลิตภัณฑ์

(1) กำลังการผลิตรวม

กำลังการผลิตและปริมาณการผลิตผลไม้กระป๋อง

2547 2546 2545

กำลังการผลิต (พันหีบมาตรฐาน) 5,500 5,500 5,500 

ปริมาณการผลิตจริง (พันหีบมาตรฐาน) 3,323 4,073 3,372

อัตราการใช้กำลังการผลิต (ร้อยละ) 60.42 74.05 61.30

อัตราการเพิ่มของปริมาณการผลิต (ร้อยละ) (18.41) 20.79 (1.16)

จำนวนคนงาน (คน) 1,347 1,802 1,387

 กำลังการผลิตและปริมาณการผลิตน้ำเข้มข้น

2547 2546 2545

กำลังการผลิต (ตัน) 17,500 17,500 17,500

ปริมาณการผลิตจริง (ตัน) 10,422 11,048 10,489

อัตราการใช้กำลังการผลิต (ร้อยละ) 59.55 63.13 59.93

อัตราการเพิ่มของปริมาณการผลิต (ร้อยละ) (5.67) 5.34 12.77

วัตถุดิบและผู้จำหน่ายวัตถุดิบ

บริษัทจัดหาวัตถุดิบและวัสดุที่ใช้ในการผลิต ทั้งจากภายในและต่างประเทศ
โดยเป็นวัตถุดิบในประเทศประมาณร้อยละ 98 เช่น สับปะรด ผลไม้ต่าง ๆ กระป๋อง กล่องกระดาษ
และฉลาก ส่วนที่เหลือร้อยละ 2 เป็นการนำเข้า เช่น ถุงปลอดเชื้อ เป็นต้น

  (ข) ผลกระทบต่อสิ่งแวดล้อม

อุตสาหกรรมการผลิตสับปะรดบรรจุในภาชนะปิดผนึก จะมีน้ำเสียที่เกิดจากกระบวนการ

ผลิต ซึ่งผู้ประกอบการจะต้องปฏิบัติให้เป็นไปตามข้อกำหนดของกรมโรงงาน กระทรวงอุตสาหกรรม
ที่กำหนดค่า Biochemical Oxygen Demand (B O D)
หรือค่าของปริมาณออกซิเจนที่จุลินทรีย์ต้องการใช้ในการย่อยสลายสารอินทรีย์ที่อยู่ในน้ำ
ต้องมีค่าไม่เกิน 20 มิลลิกรัมต่อลิตร ค่า Chemical Oxygen Demand (C O D) ไม่เกิน 120
มิลลิกรัมต่อลิตร

บริษัทมีมาตรการบำบัดน้ำทิ้งของโรงงาน โดยวิธีธรรมชาติ (Waste Stabilization Pond)
โดย

ใช้ที่ดินประมาณ 180 ไร่ ขุดเป็นบ่อจำนวน 11 บ่อ สามารถบำบัดน้ำเสียได้วันละ 2,500
ลูกบาศก์เมตร บำบัด 7 ขั้นตอน คือ Pump Sump Anaerobic Pond 1, Anaerobic Pond 2,
Facultative Pond, Aerated Lagoon, Polishing Pond และ Water Hyacinth Pond
น้ำเสียจะผ่านไปตามบ่อต่าง ๆ ทั้ง 11 บ่อ
เพื่อปรับสภาพกรดและด่างของน้ำให้ได้มาตรฐานของกรมโรงงานก่อนปล่อยทิ้งสู่ธรรมชาติ

นอกจากนี้ บริษัทได้เริ่มดำเนินโครงการบำบัดน้ำเสียด้วยระบบหมักผลิตก๊าซชีวภาพ (Bio-

gas) ที่ให้ก๊าซมีเทน (Methane) ใช้เป็นเชื้อเพลิงแทนน้ำมันเตา
และสามารถบำบัดน้ำเสียได้วันละ 3,000 ลูกบาศก์เมตร
ซึ่งเป็นระบบบำบัดน้ำเสียที่มีประสิทธิภาพดีกว่าระบบเดิม
ซึ่งในอนาคตจะสามารถใช้ทดแทนกันได้ทั้งสองระบบ ขณะนี้งานก่อสร้างเสร็จเรียบร้อยแล้ว
และสามารถใช้งานได้แล้ว